सन् २००२मा हेल्प नेपाल नेटवर्कले १२०० पाउंडको आर्थिक सहयोग प्रदान गरी प्युठानको सरस्वती प्राथमिक बिद्यालयको दुइवटा भवन पुनर्निर्माण गर्न सफल भएको थियो। त्यही साल दांग र डोल्पामा दुई बिध्यलयाको भवन निर्माण र पुस्तकालय सुधारमा करिब २८०० पाउंड सहयोग पुर्याओ। सन् २००३मा आवहान समूह, चाबहिलको सहकार्यमा हेल्प नेपाल नेटवर्कले ६०० पाउन्डको सहयोग गरी काठमाडौँको कपनमा हेपाटाईटीष बी खोप सिबीर संचालन गरेको थियो। साथसाथै खोटांग जिल्लाको दिप्सुंग गबिसा मा ११४० अमेरिकी डलरको लागतमा रेनुका निम्न माध्यमिक बिद्यालयको छत मर्मत गर्न सहयोग पुर्याएको थियो। यसरीनै हरेक वर्ष यस् संस्थाले शिक्षा र स्वास्थ्यमा टेवा पुर्याउदै आएको छ।